CELEX: 52010PC0280
Language: mt
Date: 2010-06-15
Title: Proposta għal deċiżjoni tal-Kunsill dwar l-applikazzjoni obbligatorja tar-Regolament Nru 100 tal-Kummissjoni Ekonomika għall-Ewropa tan-Nazzjonijiet Uniti għall-approvazzjoni ta' vetturi bil-mutur fir-rigward tas-sikurezza elettrika

|

52010PC0280

Proposta għal deċiżjoni tal-Kunsill dwar l-applikazzjoni obbligatorja tar-Regolament Nru 100 tal-Kummissjoni Ekonomika għall-Ewropa tan-Nazzjonijiet Uniti għall-approvazzjoni ta' vetturi bil-mutur fir-rigward tas-sikurezza elettrika  /* KUMM/2010/0280 finali - NLE 2010/0168 */  

	[pic] | IL-KUMMISSJONI EWROPEA |Brussel 15.6.2010KUMM(2010)280 finali2010/0168 (NLE)Proposta għalDEĊIŻJONI TAL-KUNSILLdwar l-applikazzjoni obbligatorja tar-Regolament Nru 100 tal-Kummissjoni Ekonomika għall-Ewropa tan-Nazzjonijiet Uniti għall-approvazzjoni ta' vetturi bil-mutur fir-rigward tas-sikurezza elettrikaMEMORANDUM TA’ SPJEGAZZJONIProposta għal Deċiżjoni tal-Kunsill dwar l-applikazzjoni obbligatorja tar-Regolament Nru 100 tal-Kummissjoni Ekonomika għall-Ewropa tan-Nazzjonijiet Uniti għall-approvazzjoni ta' vetturi bil-mutur fir-rigward tas-sikurezza elettrika1. KUNTEST TAL-PROPOSTAMinħabba l-importanza li jitnaqqsu l-emissjonijiet tal-karbonju mit-trasport fit-toroq, u l-prezz u s-sigurtà tal-provvista taż-żejt, karozzi elettriċi (ibridi u kompletament elettriċi) jistgħu jkunu alternattiva vijabbli tajba għall-magni tradizzjonali b'kombustjoni interna li jużaw karburanti fossili. L-adozzjoni tad-deċiżjoni jkun pass importanti 'il quddiem fl-iżgurar ta' livell għoli ta' sigurtà pubblika u l-iffunzjonar xieraq tas-suq intern tal-vetturi elettriċi li qed ikunu intodrotti fis-suq f'numru dejjem jikber. F'konformità mad-Direttiva ta' Qafas il-ġdida (id-Direttiva 2007/46/KE), il-qafas leġiżlattiv għall-approvazzjoni tat-tip ta' vetturi bil-mutur kien estiż biex ikopri l-vetturi kollha tat-triq. Għaldaqstant, jinkludi wkoll vetturi tat-tren b'enerġija alternattiva bħalma huma l-karozzi elettriċi u ibridi. Il-proposta għandha l-għan li tiżgura li l-vetturi elettriċi kollha introdotti fis-suq fl-Ewropa jinbnew skont standard komuni ta' sikurezza u b'hekk ikunu protetti l-utenti tal-vetturi li jiġu f'kuntatt mal-partijiet ta' vultaġġ għoli tal-vettura. Ir-Regolament UNECE Nru 100 jistabbilixxi r-rekwiżiti tas-sikurezza għall-approvazzjoni tal-vetturi mgħammra bi tren ta' enerġija elettrika (vetturi kompletament elettriċi u ibridi). L-applikazzjoni obbligatorja tar-Regolament tal-UNECE Nru 100 tkun qed tiżgura s-simplifikazzjoni tal-proċedura tal-approvazzjoni permezz ta' rekwiżiti dwar is-sikurezza elettrika. Hemm appoġġ wiesa' għall-proposata peress li r-rekwiżiti tat-test armonizzati se jissimplifikaw l-approvazzjoni tal-vetturi elettriċi. Tabilħaqq, dan se jieħu post prattiċi ta' approvazzjoni diverġenti ta' xi Stati Membri u għalhekk se jirriżulta f'iffrankar sostanzjali għall-manifatturi. |2. KONSULTAZZJONI MAL-PARTIJIET INTERESSATI U VALUTAZZJONI TAL-IMPATT |Mhux applikabbli |3. ELEMENTI LEGALI TAL-PROPOSTA L-applikazzjoni obbligatorja tar-Regolament tal-UNECE Nru 100 tkun qed tiżgura s-simplifikazzjoni tal-proċedura tal-approvazzjoni permezz ta' rekwiżiti armonizzati dwar is-sikurezza elettrika. Ir-rekwiżiti tat-test armonizzati se jissimplifikaw l-approvazzjoni tal-vetturi elettriċi billi jinbidlu prattiċi diverġenti ta' approvazzjoni ta' xi Stati Membri u għalhekk dan se jirriżulta f'iffrankar sostanzjali għall-produtturi. Il-bażi legali tal-proposta hija l-Artikolu 34(2) tad-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi. L-għanijiet tal-proposta ma jistgħux jintlaħqu biżżejjed mill-Istati Membri. Azzjoni fuq il-livell tal-UE tilħaq aħjar l-għanijiet tal-proposta minħabba li tevita l-frammentazzjoni tas-suq intern li sseħħ kieku jsir mod ieħor u żżid il-prestazzjoni ta' sikurezza u dik ambjentali tal-vetturi. Għaldaqstant, il-proposta tikkonforma mal-prinċipju tas-sussidjarjetà. Il-proposta tikkonforma mal-prinċipju tal-proporzjonalità għaliex ma tmurx lil hinn minn dak li huwa meħtieġ għall-garanzija tat-tħaddim tajjeb tas-suq intern filwaqt li fl-istess ħin ikun hemm livell għoli ta’ sikurezza pubblika u livell għoli ta’ ħarsien ambjentali. 4. IMPLIKAZZJONI BAġITARJA Il-proposta m’għandhiex implikazzjonijiet fuq il-baġit tal-UE. 5. INFORMAZZJONI ADDIZZJONALI L-att propost jikkonċerna kwistjoni taż-ŻEE u għalhekk għandu jkun estiż għaż-Żona Ekonomika Ewropea. |2010/0168 (NLE)Proposta għal DEĊIŻJONI TAL-KUNSILLdwar l-applikazzjoni obbligatorja tar-Regolament Nru 100 tal-Kummissjoni Ekonomika għall-Ewropa tan-Nazzjonijiet Uniti għall-approvazzjoni ta' vetturi bil-mutur fir-rigward tas-sikurezza elettrika(Test b'relevanza għal ŻEE)IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra d-Deċiżjoni tal-Kunsill 97/836/KE tas-27 ta' Novembru 1997 bil-ħsieb tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa (“UN/ECE”) li tikkonċerna l-adozzjoni tal-preskrizzjonijet tekniċi uniformi għall-vetturi bir-roti, tagħmir u partijiet li jistgħu jkunu iffittjati u/jew ikunu użati ma' vetturi bir-roti u l-kondizzjonijet għall-għarfien reċiproku tal-approvazzjonijiet mogħtija fuq il-bażi ta' dawn il-preskrizzjonijet ("Ftehim Rivedut tal-1958")[1]Wara li kkunsidra d-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (“Direttiva Kwadru”)[2], u b’mod partikolari l-Artikolu 34 (2) tagħha,Wara li kkunsidra r-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom[3], u b'mod partikolari l-punt (m) tal-Artikolu 5(2)(a) tiegħu,Wara li kkunsidra l-proposta mill-Kummissjoni Ewropea[4],Wara li kkunsidra l-opinjoni tal-Parlament Ewropew[5],Billi:1.  Vetturi mħaddmin b'tren ta' enerġija elettrika (vetturi elettriċi ibridi u vetturi kompletament elettriċi) juru potenzjal sinifikattiv biex inaqqsu emissjonijiet mill-vettura u għalhekk, jitqiesu bħala għażla attraenti fit-triq lejn mobilità sostenibbli.2.  Trenijiet bl-enerġija elettrika joperaw b'livelli ta' vultaġġ għoli. Sabiex ikun żgurat livell għoli ta' sikurezza pubblika, hemm bżonn li jkunu stabbiliti rekwiżiti għall-approvazzjoni tat-tip dwar is-sikurezza tat-trenijiet tal-enerġija elettrika tal-vetturi.3.  Ir-rekwiżiti standardizzati tar-Regolament Nru 100 tal-Kummissjoni Ekonomika tan-Nazzjonijiet Uniti għall-Ewropa jikkonċernaw l-approvazzjoni tal-vetturi fir-rigward ta' rekwiżiti speċifiċi għat-tren tal-enerġija elettrika huma intiżi li jneħħu ostakli tekniċi fil-kummerċ fil-vetturi bil-mutur bejn il-partijiet kontraenti tal-Ftehim tal-1958 u jiżguraw livell għoli ta' sikurezza.4.  Bid-Deċiżjoni tal-Kunsill 97/836/KE, l-UE aderit mar-Regolament tal-UNECE Nru 100.5.  Id-Direttiva 2007/46/KE tipprovdi l-possibilità li tapplika r-regolamenti tal-UNECE għall-iskop tal-approvazzjoni tat-tip tal-vettura tal-KE fuq bażi obbligatorja.6.  Skont ir-Regolament (KE) Nru 661/2009 il-produtturi għandhom jiżguraw li l-vetturi, is-sistemi, il-kompenenti u l-unitajiet tekniċi separati jikkonformaw mar-rekwiżiti relatati mas-sikurezza elettrika. L-approvazzjoni tat-tip skont ir-Regolamenti UNECE, li saru obbligatorji għandhom jiġu kkunsidrati bħala approvazzjoni tat-tip KE skont dak ir-Regolament u l-miżuri implimentattivi tiegħu.7.  Ir-Regolament tal-UNECE Nru 100 irid jiġi inkorporat fis-sistema ta' approvazzjoni għal vetturi bil-mutur u għandu għalhekk jiżdied mal-leġiżlazzjoni fis-seħħ fl-UE.ADOTTAT DIN ID-DEĊIŻJONI:Artikolu 18.  Is-serje ta' emendi 01 tar-Regolament Nru 100 tal-Kummissjoni Ekonomika għall-Ewropa tan-Nazzjonijiet Uniti għandha tkun applikata fuq bażi obbligatorja għall-iskop tal-approvazzjoni tat-tip tal-vettura sħiħa skont l-Artikoli 6 u 9 tad-Direttivi 2007/46/KE tal-approvazzjoni tat-tip tal-KE ta' vettura rigward is-sikurezza elettrika mill-1 ta' Jannar 2013.9.  Is-serje ta' emendi 01 tar-Regolament Nru 100 tal-Kummissjoni Ekonomika għall-Ewropa tan-Nazzjonijiet Uniti għandha tkun applikata fuq bażi obbligatorja għall-iskop ta' reġistrazzjoni, bejgħ u dħul fis-servizz ta' vetturi ġodda mill-1 ta' Jannar 2014.10.  Mingħajr ħsara għad-dispożizzjonijiet ta' paragrafu 1, is-serje ta' emendi 00 tar-Regolament Nru 100 tal-Kummissjoni Ekonomika għall-Ewropa tan-Nazzjonijiet Uniti għandha tkun applikata fuq bażi obbligatorja għall-iskop tal-approvazzjoni tat-tip tal-vettura sħiħa skont l-Artikoli 6 u 9 tad-Direttivi 2007/46/KE tal-approvazzjoni tat-tip tal-KE ta' vettura rigward is-sikurezza elettrika mill-1 ta' Jannar 2011.11.  Is-serje ta' emendi 00 tar-Regolament Nru 100 tal-Kummissjoni Ekonomika għall-Ewropa tan-Nazzjonijiet Uniti għandha tkun applikata fuq bażi obbligatorja għall-iskop ta' reġistrazzjoni, bejgħ u dħul fis-servizz ta' vetturi ġodda mill-1 ta' Jannar 2012.Artikolu 2Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea .Artikolu 3Din id-Deċiżjoni hija indirizzata lill-Istati Membri.Magħmul fi Brussell,Għall-KunsillIl-President [1] ĠU L 346, 17.12.1997, p. 78.[2] ĠU L 263, 9.10.2007, p. 1.[3] ĠU L 200, 31.7.2009, p. 1[4] ĠU C , , p. .[5] ĠU C , , p. .